CELEX: 32010R1112
Language: mt
Date: 2010-12-01 00:00:00
Title: Regolament tal-Kummissjoni (UE) Nru 1112/2010 tal- 1 ta' Diċembru 2010 li jemenda r-Regolament (KE) Nru 793/2006 li jistabbilixxi regoli ddettaljati għall-applikazzjoni tar-Regolament tal-Kunsill (KE) Nru 247/2006 li jistabbilixxi miżuri speċifiċi għall-agrikultura fir-reġjuni l-aktar ’il bogħod tal-Unjoni

2.12.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 316/1
            
         REGOLAMENT TAL-KUMMISSJONI (UE) Nru 1112/2010
   tal-1 ta' Diċembru 2010
   li jemenda r-Regolament (KE) Nru 793/2006 li jistabbilixxi regoli ddettaljati għall-applikazzjoni tar-Regolament tal-Kunsill (KE) Nru 247/2006 li jistabbilixxi miżuri speċifiċi għall-agrikultura fir-reġjuni l-aktar ’il bogħod tal-Unjoni
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 247/2006 tat-30 ta' Jannar 2006 li jistabbilixxi miżuri speċifiċi għall-agrikultura fir-reġjuni l-aktar ’il bogħod tal-Unjoni (1), u b’mod partikolari l-Artikolu 25 tiegħu,
   Billi:
   
               (1)
            
            
               Wara l-adozzjoni tar-Regolament tal-Kummissjoni (KE) Nru 408/2009 (2) li jemenda r-Regolament (KE) Nru 793/2006 u b’mod partikolari l-Artikolu 46 a li jispeċifika li volum minimu ta' 15 % ta' ħalib frisk tal-baqra li għandu jiġi inkorporat fil-ħalib UHT rikostitwit u maħsub għall-konsum lokali fil-Madejra, instab li l-ħalib frisk kollu li ġie prodott lokalment huwa użat b’mod sħiħ mill-industrija lokali tal-ġobon. Sabiex jiġi evitat kull tfixkil għall-bilanċ ekonomiku li hu diġà stabbilit u biex ikun żgurat li l-ħalib frisk prodott lokalment ikun jista’ jiġi proċessat fi prodotti b’valur miżjud għoli, jidher li huwa xieraq li jiġi eliminat l-obbligu ta' rata minima ta' inkorporazzjoni.
            
         
               (2)
            
            
               B’kunsiderazzjoni għall-emenda għall-Artikolu 19(4), tar-Regolament (KE) Nru 247/2006 permezz tar-Regolament (UE) Nru 641/2010 tal-Parlament Ewropew u tal-Kunsill (3) li mill-1 ta' Jannar 2010 neħħiet l-obbligu tal-Kummissjoni, li tiġi stabbilita rata ta' inkorporazzjoni għall-ħalib frisk prodott lokalment, jeħtieġ li minn din id-data jitneħħa wkoll l-Artikolu 46 a tar-Regolament tal-Kummissjoni (KE) Nru 793/2006 (4).
            
         
               (3)
            
            
               B’riżultat ta' dan, ir-Regolament (KE) Nru 793/2006 għandu jiġi emendat.
            
         
               (4)
            
            
               Il-miżuri provduti f’dan ir-Regolament huma skont l-opinjoni tal-Kumitat ta' Ġestjoni għall-Pagamenti Diretti,
            
         ADOTTAT DAN IR-REGOLAMENT:
   Artikolu 1
   Ir-Regolament (KE) Nru 793/2006 huwa b’dan emendat kif ġej: l-Artikolu 46 a huwa mħassar.
   Artikolu 2
   Dan ir-Regolament għandu jidħol fis-seħħ fl-1 ta' Jannar 2010.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-1 ta’ Diċembru 2010.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 42, 14.2.2006, p. 1.
   
      (2)  ĠU L 123, 19.5.2009, p. 62.
   
      (3)  ĠU L 194, 24.7.2010, p. 23.
   
      (4)  ĠU L 145, 31.5.2006, p. 1.